es gl gl gl pt es en gl gl gl gl fr gl en gl gl gl gl fr gl gl gl pt gl gl gl it gl gl ast gl gl fr en gl gl gl fi pt ca es gl es es es es gl gl es gl it gl gl es pt gl ceb gl es en gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl es nl gl gl gl gl fr gl fr fr en en en cs en fr en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en en en en en en en gl es pt gl es gl gl fr gl es es en es
Entrevista con Xerardo Agrafoxo. |
Web da Asociación Cultural Barbantia
Dama sentada con ollos mar
Unha historia de amor sen final feliz
Por un golpe de sorte
A hora da concepción perfecta
A luz desfaise impunemente na Habana
As tenues sombras móvense
Erma, infecunda, rexeitada, oprimida e impotente
A xustiza pola lingua
Palavras que ainda hoje semelham insignificantes
Entrevista a Pilar Buela
Entrevista a Marica Campo
Entrevista a Iria Gestoso
Entrevista a Gonzalo Navaza
Entrevista con Xerardo Agrafoxo.
Entrevista a Roque Cameselle
Entrevista a Rosa Aneiros
Os Ciclos do Bambú
A Voz de Barbantia
Revista de Libros do Barbanza 2004-2005
Entrevista con Xerardo Agrafoxo.
Xerardo Agrafoxo, socio de Barbantia, gañou o Premio García Barros 2004 pola súa obra Unha viaxe en Ford T.
Unha viaxe en Ford T, por Xerardo Agrafoxo
1. Ten un currículo envexábel…, vostede como se definiría a si mesmo? Mestre? Escritor?
Unha persoa inquieta e curiosa.
2. De todo o que estudou (Maxisterio, Filosofía e Letras, Xeografía e Historia) que é o que recomendaría? Algo que o decepcionase?
Estudar a nosa historia para comprender o noso futuro. Sempre rexeitei o estudo da historia durante o franquismo.
3. Algunha carreira pendente?
Atravesar o Sáhara ou viaxar a lugares descoñecidos.
4. Que o fixo superar as obras “didácticas” sobre arqueoloxía e historia para dar o salto á literatura?
A paixón que sempre tiven pola literatura. O desexo de contar historias cun estilo sinxelo. O reto de coñecer as miñas habelencias coa narrativa.
5. Pensou en escribir en español? Pensa que se lle pechou algunha porta pola lingua?
Nunca pensei en escribir en español porque esta non é a miña lingua. Ademais, os meus libros de historia pertencen á realidade local galega. A lingua é un compromiso.
6. Na súa prosa son características as descricións polo miúdo das paisaxes. Chamoume especialmente a atención que falase do recendo “a humidade” urbano en “Unha viaxe no Ford T”. Estivo en todos os lugares que aparecen nas súas historias?
Todas as paisaxes descritas en “O triángulo de Oscar Wilde” ou en “Unha viaxe no Ford T” foron contempladas polos meus ollos durante as viaxes que realizo no verán. Este ano irei a Hungría, Eslovaquia e Chequia. Seguro que aparecerán reflectidas nunha próxima obra literaria. Nalgunha novela tamén aparecerán as miñas baixadas a Tinduf.
7. Falando da parte real da súa literatura, unha pregunta algo máis indiscreta: As escenas eróticas de “O triángulo de Oscar Wilde” son integramente ficción, ou están inspiradas na realidade?
Todas as escenas están inspiradas na realidade. Unhas son autobiográficas, outras simplemente biográficas. O erotismo tamén é un estado de ánimo.
8. Que lle supuxo recibir un premio coma o García Barros de novela?
A confirmación dunha escrita ateigada de sensualidade, viaxes emocionantes e vocación dun estilo sinxelo. Tamén un futuro máis inquietante.
9. Dende cando lle interesa a literatura?
Dende que me prohibiron ler certos libros (“Homenaxe a Cataluña”) ou ver determinadas películas (“Rebelión a bordo” ou “O último tango en París”) durante o franquismo.
10. Nunca antes escribira nada?
Estes dous libros son a miña primeira contribución á literatura. Os libros de historia impedíronme concentrar noutras cousas.
11. Non pensou escribir nalgún outro xénero?
Non. A narrativa é o xénero que máis me interesa, é dicir, crear personaxes e historias tiradas da realidade cotiá.
12. Un libro a recomendar.
“Guerra e Paz”, de León Tolstoi.
Deixa unha resposta Cancelar a resposta
Tes que iniciar sesión para publicar comentarios.
Este sitio emprega Akismet para reducir o spam. Aprende como se procesan os datos dos teus comentarios.